Tisztelt Széchenyi István Úr!

Levelünket azért írjuk, mert a Katona József - Bánk bán című drámájával kapcsolatos véleményével nem értünk egyet.

A mű nagyon nagy hatással lett a korunkbeli irodalomra, és a magyarok történelmének egyik meghatározó korszakát mutatja be, mondhatni szimbólumává vált a magyar nemzeti ellenállásnak. Ezen oknál fogva, meglátásunk szerint ez az alkotás szerves része lett az ország kulturális örökségének. Arról nem is beszélve, hogy napjainkra a mű a kötelező olvasmányok körét bővíti, melynek következtében nem csak az idősebb korosztály, hanem a fiatalok nagy része is megismeri Bánk bán történetét, és ezáltal a dráma hozzájárul a következő generációk minőségi oktatásához, neveléséhez.

Hiszen a dráma régies és nehézkes nyelvezete igen nagy mértékben fejleszti a szövegértésünket, és a szereplők - olykor téves – döntései elgondolkodtatóan hatnak az olvasókra. Vajon kinek van igaza, ki volt az, aki rosszul döntött? – ilyen és ehhez hasonló kérdések járnak a fejünkben, miközben olvassuk a sorokat.

Ráadásul azt hinné az ember, kedves Gróf Úr, hogy Ön - aki megélte az Osztrák Birodalom elnyomását -, meg fogja érteni azt, hogy milyen érzés lehetett az akkori udvaroncoknak II. Endre királyunk udvarában élni.

Gondoljon csak bele, egyszer csak megjelent egy külföldi NŐ, aki fogta magát, és kénye-kedve szerint mulatozott, nem törődve az országgal, vagy a magyar nemesekkel. Ez a helyzet abban a korban igencsak váratlan, és mondhatni eléggé kellemetlen fordulat volt, és itt beszélhetünk akár az egyenjogúság hiányáról, vagy a nemtörődömség, és a felelőtlenség súlyos következményeiről.

Hogyha párhuzamot vonunk az Osztrák-Magyar Monarchia és II. Endre uralkodása között, akkor láthatjuk, hogy Gertrudis királyné az Osztrák Birodalomhoz hasonlítható, míg a magyar nép újra az elszenvedő fél.

Talán ez az egyik oka annak, hogy a mű nagy népszerűségnek örvend, mivel az olvasás során olyan negatívumokkal találkozunk, amik szinte minden korban előfordulnak. Lehet ez árulás, szerelmi bánat, elnyomás, vagy az embert érő lelki terhek, a vállakat nyomó felelősség.

És annak érdekében, hogy a fiatalok ezeket a helyzeteket kezelni tudják, a legkevesebb amit tehetünk, hogy nyíltan beszélünk a problémákról… És Katona József pont ezt tette.

Beszélt arról, hogy a magyar társadalom milyen helyzetnek volt kitéve, hogy a hatalom mekkora felelősséggel jár, és, hogy a döntéseinknek milyen súlyos következményei lehetnek; ezáltal példát mutatva emberek ezreinek. És ezzel levelünk végéhez is érkeztünk.

Kedves Gróf Úr, szeretnénk arra kérni, hogy a fenti gondolatok fényében újra gondolja át a drámáról alkotott véleményét.

Tisztelettel

Expendables